kardosdrur/scandi-wiki huggingface dataset:
Shounen

eller Shonen (bogst. dreng, ungdommelig) er et japansk begreb, der i vesten først og fremmest bruges om mangaer for drenge.

Kendetegn 
Shounen-mangaer tegnes specielt for drenge, der er ved at vokse op. Fokus ligger overvejende på actionscene og kampe mod monstre og det onde, mens også dagligdagens problemer i skolen og blandt vennerne bliver beskrevet. Ofte handler historierne om ganske almindelige børn, der pludselig får særlige kræfter, og som superhelte redder deres venner eller endda hele verdenen.

Et verdenskendt eksempel på den klassiske shounen-manga er serien Naruto. Men også andre værker i denne genre er blevet kendt verden over. Shounen-mangaer offentliggøres i magasiner koncentreret om dette og tilpasset målgruppen. De mest kendte japanske shounen-magasiner er Weekly Shounen Jump, Shounen Magazine og Shounen Sunday, der udkommer hver uge.

Modstykket til shounen er shoujo, der er manga specielt lavet for piger.

Litteratur 
 Frederik L. Schodt: Manga! Manga! The World of Japanese Comics. Kodansha America, 1983, , S. 88–105. (engelsk)
 Patrick Drazen: Anime Explosion! - The What? Why? & Wow! of Japanese Animation. Stone Bridge Press, 2002. (engelsk)

Anime- og mangabegreber
PDW

PDW har flere betydninger:
 Paging Decoder Software – open source software for telekommunikation
 Parallel Data Warehouse – Microsoft SQL Server-application
 Personal defense weapon − fuldautomatisk skydevåben
Jerxheim

Jerxheim er en kommune i den sydlige del af Landkreis Helmstedt, i den sydøstlige del af den tyske delstat Niedersachsen. Den har en befolkning på omkring 1150 mennesker (2012), og er
en del af, og administrationsby i amtet (Samtgemeinde) Heeseberg.

Geografi 
Jerxheim ligger syd for Naturpark Elm-Lappwald og nord for højdedraget Huy. Kommunen ligger ved det afvandede vådområde Großen Bruch ved foden af det 200 meter høje Heeseberg som amtet har navn efter.

Nabokommuner 
Nabokommuner er Söllingen, Twieflingen, Ingeleben, Beierstedt, Gevensleben og Dedeleben (Sachsen-Anhalt)

Eksterne henvisninger 

 Amtets websted

Kommuner i Niedersachsen
Artbook

En  (bogst. kunstbog) er en bog lavet som en samling af farvelagte motiver eller hidtil ikke offentliggjorte tegninger fra en given manga, anime eller videospil.

Artbooks laves som regel i stort format, ofte 24 x 30 cm, og indeholder højglans-farvesider trykt i høj kvalitet. Typisk har en større eller mindre del af billederne i artbooks tidligere været brugt til f.eks. forsider og reklamer, men jævnligt ses der også billeder, der er lavet specielt til artbooks. For det meste har en artbook også en sort-hvid del med skitser af figurer, baggrunde, storyboards og lignende, der skal give et samlet indtryk af det kunstneriske arbejde bag en anime eller manga. Interview med tegneren eller dennes kommentarer til de enkelte billeder ses også.

I familie med artbooks er trykte guider til et given værk, der udover præsentationer af figurer og afsnit også kan indeholde ting som skitser og store farvestrålende billeder. Andre slægtninger er Fotobooks og mangaer, hvor billederne stammer fra en anime, i sidstnævnte forsynet med talebobler. Fotobooks trykkes ofte som paperbacks.

Anime- og mangabegreber
Bøger
Sara og David

Sara og David var et radioprogram på Danmarks Radio P3. Værterne var Sara Bro og David Mandel. Programmet blev sendt på hverdage mellem 9 og 12. Programmet sendte sidste gang 17. januar 2014.

Radioprogrammer fra Danmarks Radio
Arnved Nedkvitne

Arnved Nedkvitne (født 21. maj 1947) er en norsk middelalderhistoriker og professor emeritus i middelalderhistorie ved Universitetet i Trondheim (NTNU) og Universitetet i Oslo, der er en af de førende nulevende fagpersoner indenfor norsk middelalderhistorie. Han havde lærestolen i norsk middelalderhistorie ved Universitetet i Trondheim 1991–1993 og ved Universitetet i Oslo 1993-2009. Han er medlem af Det Kongelige Norske Videnskabers Selskab. Han blev dr.phil. i 1983.

Bøger 
 Utenrikshandelen fra det vestafjelske Norge 1100-1600, 1983 (dr.phil.-afhandling)
 "Mens bønderne seilte og jægterne for" : nordnorsk og vestnorsk kystøkonomi 1500-1730, Oslo: Universitetsforlaget, 1988
 Människan och miljön, 1991 (med Kjell Haarstad og Lars J. Lundgren)
 Byen under Eikaberg : fra byens oppkomst til 1536, 1991 (med Per G. Norseng)
 Middelalderbyen ved Bjørvika, Oslo: Cappelen
 Norwegen und die Hanse : wirtschaftliche und kulturelle Aspekte im europäischen Vergleich, Frankfurt am Main: Peter Lang, 1994 (red. med Volker Henn)
 Møte med døden i norrøn middelalder, Oslo: Cappelen, 1997, svensk udgave 2004
 The social consequences of literacy in medieval Scandinavia, Turnhout: Brepols, 2004
 Lay belief in Norse society 1000-1350, København: Museum Tusculanums Forlag, 2009
 Ære, lov og religion i Norge gjennom tusen år, Scandinavian Academic Press, 2011

Referencer 

Historikere fra Norge
Ansatte ved Oslo Universitet
Alumni fra Universitetet i Bergen
Ansatte ved Norges teknisk-naturvidenskabelige universitet
Mesterholdenes Europa Cup finale 1973

Mesterholdenes Europa Cup finale 1973 var en fodboldkamp der blev spillet den 30. maj 1973. Kampen blev spillet foran 89.484 tilskuere på Red Star Stadium i den jugoslaviske hovedstad Beograd, og skulle finde vinderen af Mesterholdenes Europa Cup 1972-73. De deltagende hold var holandske Ajax Amsterdam og italienske Juventus. Det var kulminationen på den 18. udgave af Europa Cuppen, siden etableringen af Europas fineste turnering for klubhold i 1955. 

Juventus var for første gang nået frem til finalen, mens det for Ajax var det tredje år i træk de nåede frem til finalen, og tredje år de vandt.

Angriberen Johnny Rep scorede kampens eneste mål i det 5. minut, da han bragte hollænderen på sejskurs. Da de 90 minutter var gået, kunne Ajax for tredje år i træk hæve pokalen, som de denne gang fik med hjem til fast ejerskab.

Kampen blev ledet af den jugoslaviske dommer Milivoje Gugulović.

Kampen

Detaljer

Eksterne henvisninger 
 European Champion Clubs' Cup 1972/73  på UEFAs hjemmeside

Referencer 

1973
AFC Ajax
Juventus F.C.
Fodbold i 1973
Sport i Beograd
Mesterholdenes Europa Cup finale 1972

Mesterholdenes Europa Cup finale 1972 var en fodboldkamp der blev spillet den 31. maj 1972. Kampen blev spillet foran 61.354 tilskuere på De Kuip i den hollandske by Rotterdam, og skulle finde vinderen af Mesterholdenes Europa Cup 1971-72. De deltagende hold var holandske Ajax Amsterdam og italienske FC Internazionale Milano. Det var kulminationen på den 17. udgave af Europa Cuppen, siden etableringen af Europas fineste turnering for klubhold i 1955. 

Inter var for tredje gang nået frem til finalen, hvor de vandt i 1964 og '65. For Ajax var det andet år i træk de nåede frem til finalen, og andet år de vandt. I 1969 tabte de finalen til AC Milan. 

Angriberen Johan Cruyff scorede kampens to mål i det 47. og 76. minut. Han blev efterfølgende også kåret som kampens bedste spiller.

Kampen blev ledet af den franske dommer Robert Héliès.

Kampen

Detaljer

Eksterne henvisninger 
 European Champion Clubs' Cup 1971/72  på UEFAs hjemmeside

Referencer 

1972
AFC Ajax
FC Internazionale Milano
Fodbold i 1972
Rotterdam
Mesterholdenes Europa Cup finale 1971

Mesterholdenes Europa Cup finale 1971 var en fodboldkamp der blev spillet den 2. juni 1971. Kampen blev spillet foran 83.179 tilskuere på Wembley Stadium i London, og skulle finde vinderen af Mesterholdenes Europa Cup 1970-71. De deltagende hold var hollandske Ajax Amsterdam og græske Panathinaikos. Det var kulminationen på den 16. udgave af Europa Cuppen, siden etableringen af Europas fineste turnering for klubhold i 1955. 

Panathinaikos var for første gang nået frem til finalen For Ajax var det anden gang, da de i 1969 tabte finalen til AC Milan. 

Angriberen Dick van Dijk bragte allerede i det 5. minut Ajax foran. Indskiftede Arie Haan bragte i det 87. minut hollænderne foran med 2-0, som også blev kampens resultat. Dette startede en række med tre sejre i træk i turneringen for Ajax.

Kampen blev ledet af den engelske dommer Jack Taylor.

Kampen

Detaljer

Eksterne henvisninger 
 European Champion Clubs' Cup 1970/71  på UEFAs hjemmeside

Referencer 

1971
AFC Ajax
Panathinaikos F.C.
Fodbold i 1971
Fodbold i London
Mesterholdenes Europa Cup finale 1970

Mesterholdenes Europa Cup finale 1970 var en fodboldkamp der blev spillet den 6. maj 1970. Kampen blev spillet foran 53.187 tilskuere på San Siro i Milano, og skulle finde vinderen af Mesterholdenes Europa Cup 1969-70. De deltagende hold var holandske Feyenoord og skotske Celtic F.C.. Det var kulminationen på den 15. udgave af Europa Cuppen, siden etableringen af Europas fineste turnering for klubhold i 1955. 

Feyenoord var for første gang nået frem til finalen. For Celtic var det anden gang, da de i 1967 vandt finalen over Inter Milano. 

Tommy Gemmell bragte efter en halv time Celtic foran 1-0, men blot to minutter senere udlignede Feyenoords anfører Rinus Israël. Da der ikke blev scoret mere i den ordinære spilletid, måtte spillerne ud i to gange 15 minutters forlænget spilletid. Fire minutter før at kampen var slut, dukkede Feyenoords svenske angriber Ove Kindvall op, og scorede til kampens resultat, 2-1.

Kampen blev ledet af den italienske dommer Concetto Lo Bello.

Kampen

Detaljer

Eksterne henvisninger 
 European Champion Clubs' Cup 1969/70  på UEFAs hjemmeside

Referencer 

1970
Feyenoord
Celtic F.C.
Fodbold i 1970
Sport i Milano
Mesterholdenes Europa Cup finale 1969

Mesterholdenes Europa Cup finale 1969 var en fodboldkamp der blev spillet den 28. maj 1969. Kampen blev spillet foran 31.782 tilskuere på Santiago Bernabéu i Madrid, og skulle finde vinderen af Mesterholdenes Europa Cup 1968-69. De deltagende hold var holandske Ajax Amsterdam og italienske AC Milan. Det var kulminationen på den 14. udgave af Europa Cuppen, siden etableringen af Europas fineste turnering for klubhold i 1955. 

Ajax var for første gang nået frem til finalen. For Milan var det tredje gang, da de i 1963 vandt finalen over Benfica som største resultat. 

Pierino Prati bragte i den 7. og 40. minut AC Milan foran med 2-0. 15 minutter inde i 2. halvleg reducerer Velibor Vasović på straffespark, men syv minutter senere scorer Sormani til 3-1. Prati lavede sit tredje mål til slutresultatet 4-1 til italienerne.

Kampen blev ledet af den spanske dommer José Maria Ortiz de Mendibíl.

Kampen

Detaljer

Eksterne henvisninger 
 European Champion Clubs' Cup 1968/69  på UEFAs hjemmeside

Referencer 

1969
AC Milan
AFC Ajax
Fodbold i 1969
Sport i Madrid
Mundelstrup Station

Mundelstrup Station er en dansk jernbanestation, som i dag kun fungerer som teknisk station i det at togene ikke længere holder til af og påstigning. Stationen er beligende i Mundelstrup Stationsby, i den vestlige del af den aarhusianske forstad Tilst. Stationen blev indviet den 3. september 1862, men ned klassificeret til trinbræt i 1972 og helt lukket i 1978. I forbindelse med genåbningen af Hinnerup Station den 29. maj 1994 som et forsøg, der skulle afklare muligheden for at genåbne flere stationer på strækningen, ville folketingsmedlem Aage Frandsen (F) i 1997 have afklaret, om daværende trafikminister Bjørn Westh (A) ville arbejde videre med åbningen af flere stationer, herunder Mundelstrup Station.

Stationen har 2 spor, samt sidespor med sporskiftere men til gengæld er den gamle banegårdsbygning nedrevet.

Historie 
Stationen blev anlagt ifm. anlægget af første etape af den jyske længdebane mellem Aarhus og Randers. Nær ved stationen blev der i 1870 oprettet en gødningsfabrik af ingeniøren Bauditz, som ankom med toget til Mundelstrup dette år. I 1899 blev det første postkontor åbnet ved stationen.

Referencer 

Nedlagte jernbanestationer i Danmark
Tilst
Stationer på Den østjyske længdebane
Bygninger, konstruktioner og anlæg i Aarhus Kommune
Om krigen

Om krigen (originaltitel: Vom Kriege) er et kendt militærteoretisk bogværk i ti bind om krig og strategi af den tyske general Carl von Clausewitz (1780 – 1831).

Værket blev skrevet 1816 - 1830 umiddelbart efter Napoleonskrigene og udgivet posthumt i 1832 af Clausewitz' hustru.

Vom Kriege er flere gange oversat til engelsk: On War.

På dansk er Om krig bl.a. kommet i en forkortet udgave..

Referencer

Eksterne henvisninger 
 Clausewitz-hjemmeside (engelsk)
 Online version af Vom Kriege – tysk originalmanuskript fra 1832l

Litteratur
Söllingen

Söllingen er en kommune i den sydlige del af Landkreis Helmstedt, i den sydøstlige del af den tyske delstat Niedersachsen. Den har en befolkning på omkring 	64o (mennesker (2012), og er
en del af amtet (Samtgemeinde) Heeseberg.
Söllingen ligger syd for Naturpark Elm-Lappwald.

Eksterne henvisninger 

 Amtets websted

Kommuner i Niedersachsen
Mariko Ebralidze

Mariko Ebralidze, eller blot Mariko (født i 1984 i Tbilisi), er en georgisk sangerinde og pianist. Hun repræsenterede Georgien i Eurovision Song Contest 2014 sammen med gruppen The Shin og nummeret "Three Minutes to Earth".

Biografi 
Mariko Ebralidze dimitterede fra klaverlinjen på en musikskole. I 2000 kom hun ind på Zakaria Paliashvili-universitetet for musik, hvor hun også begyndte at synge. Mellem 2004 og 2008 studerede hun på et pædagogisk institut for musik, hvorfra hun opnåede en bachelorgrad som solist og lærer. Hun er i dag en anerkendt jazzmusiker, bl.a. i et lokalt bigband i Tbilisi.

Den 4. februar meddelte den georgiske tv-station GPB, at Ebralidze var blevet udvalgt til at repræsentere Georgien ved Eurovision Song Contest 2014 i København sammen med gruppen The Shin. De fremførte sammen nummeret "Three Minutes to Earth", der dog ikke gik videre fra den anden semifinale den 8. maj.

Noter 

Sangere fra Georgien
Georgiens Eurovision Song Contest-deltagere
Deltagere ved Eurovision Song Contest 2014
Twieflingen

Twieflingen er en kommune i den sydlige del af Landkreis Helmstedt, i den sydøstlige del af den tyske delstat Niedersachsen. Den har en befolkning på omkring 	730 mennesker (2012), og er
en del af amtet (Samtgemeinde) Heeseberg.
Twieflingen ligger syd for Naturpark Elm-Lappwald omkring 3 km sydvest for byen Schöningen.

Inddeling 
I kommunen ligger landsbyerne:
 Dobbeln
 Twieflingen
 Wobeck

Eksterne henvisninger 

 Amtets websted

Kommuner i Niedersachsen
The Shin

The Shin er en georgisk musikgruppe, dannet i 1998 i Tyskland. Den 4. februar 2014 meddelte den georgiske tv-station GPB, at gruppen skulle repræsentere Georgien ved Eurovision Song Contest 2014 i København sammen med sangerinden Mariko Ebralidze. De fremførte sammen nummeret "Three Minutes to Earth", der dog ikke gik videre fra semifinalen den 8. maj.

Forsangeren Mamuka Gaganidze døde den 13. august 2019 af hudkræft.

Noter 

Georgiens Eurovision Song Contest-deltagere
Deltagere ved Eurovision Song Contest 2014
Musikgrupper fra Georgien
Det handler om væsner

Det handler om væsner er en roman fra 2005 skrevet af den danske forfatter Martin Petersen. Historien omhandler drengen Vitus, som er kommet i puberteten. Der er en del splid i hans familie, og der er problemer i skolen. En dag tager Vitus sine forældre i at have sex, og han opdager en ny verden.

Romaner fra Danmark
Litteratur i 2005
Vélez-Málaga

Vélez-Málaga er en kommune i Málaga-provinsen ved Costa del Sol i det sydlige Spanien, også hovedstad i Axarquía-området. Axarquía er det geografiske område mellem Rincón de la Victoria kommune og Nerja kommune). Byen Vélez-Málaga har haft bystatus siden 1487.

Kommunen dækker et areal på 156,36 km². Befolkningstallet er  indbyggere. Byens helgen er Nuestra Señora de los Remedios y San Sebastián.

Spaniens geografi
Byer i Andalusien
Asylgade

Asylgade har flere betydninger:

 Asylgade (Frederikshavn) - en gade i Frederikshavn
 Asylgade (Herning) - en gade i Herning
 Asylgade (Hjørring) - en gade i Hjørring
 Asylgade (Holstebro) - en gade i Holstebro
 Asylgade (Kerteminde) - en gade i Kerteminde
 Asylgade (Kongens Lyngby) - en gade i Kongens Lyngby
 Asylgade (København) – en gade i København
 Asylgade (Nykøbing Mors) - en gade i Nykøbing Mors
 Asylgade (Odder) - en gade i Odder
 Asylgade (Odense) - en gade i Odense
 Asylgade (Roskilde) - en gade i Roskilde
 Asylgade (Skanderborg) - en gade i Skanderborg
 Asylgade (Skive) – en gade i Skive
 Asylgade (Thisted) - en gade i Thisted

Se også 
 Asyl
Kristi Kirke København

Kristi Kirke København er en kristen frikirke, som blev etableret i 1991 i København. Kirken er en del af International Churches of Christ (ICOC), som er international sammenslutning af kristne menigheder.  

Pepperdine University udgav et dokument i 2010, hvori de fremhæver ICOC's kerneoverbevisninger. De mest fremtrædende af disse overbevisninger er følgende:
 at Gud har skabt Himmelen og Jorden og menneskeheden,
 at Jesus Kristus er Guds søn, og at han døde på et kors for menneskehedens synder,
 at Biblen er direkte inspireret af Gud, og at den derfor er ufejlbarlig,
 at menneskets frelse udelukkende afhænger af Guds nåde, og ikke af gerninger,
 at alle medlemmer er omfattet af Missionsbefalingen,
 at man bliver kristen og dermed modtager tilgivelsen og Helligånden ved dåben, som dog først kan ske efter forudgående omvendelse fra synd og bekendelse til Jesus,
 at man som kristen skal være Jesu discipel og leve i lydighed til Gud,
 at kirken og dens medlemmer bør imitere de første kristne gennem bl.a. bibellæsning, bøn, fællesskab, nadver og kollekt.

Kristi Kirke København har dette dokument på deres webside.

Kirken adskiller sig især fra karismatiske bevægelser som fx Pinsebevægelsen ved at tro på frelse gennem dåben. I modsætning til fx Folkekirken praktiserer Kristi Kirke og ICOC udelukkende voksendåb, da de som nævnt ovenfor forudsætter, at den døbte først har omvendt sig fra sine synder og bekendt sig til Jesus.

Kirken er blevet karakteriseret som en kult, og dens brødremenigheder i udlandet er blevet kritiseret og sagsøgt for bl.a. kontrol af medlemmer og ledere der har udnyttet medlemmer økonomisk og seksuelt.

Kristi Kirke København er tilknyttet den internationale hjælpeorganisation HOPE Worldwide.

Referencer 
Se i øvrigt Wikipedias engelske artikel om International Churches of Christ.

Eksterne links 
 Hjemmeside
 International hjemmeside

Kirkesamfund
København
Asylgade (København)

Asylgade er en lille gade i Indre By i København, der løber mellem Vingårdstræde i nord og  Laksegade i syd. 

Gaden hed oprindeligt Nellikegade. I 1859 fik den sit nuværende efter Københavns første asyl for udearbejdende mødre, der lå i nr. 11 fra 1835. I 1937 flyttede det til Adelgade.

Bygninger og beboere 
Hjørnebygningen Asylgade 2 / Vingårdstræde 9 blev opført for  skibsbygmester Lars Larsen i 1797. Asylgade 7 / Laksegade 8-10 blev opført for Landmandsbanken efter tegninger af Bernhard Ingemann i 1914-1916.

Hjørnebygningen Asylgade 8 / Dybensgade 1 blev opført af murermester Johan Diderich Backhausen (1771-1850) i 1796. Ved siden af den står en fireetagers firefags bygning. I Asylgade 1-3 ved hjørnet af Vingårdsstræde ligger der et parkeringshus, der blev opført efter tegninger af Tyge Holm & Flemming Grut i 1969.

Eksterne henvisninger 

 Asylgade på indenforvoldene.dk

Noter 

Gader i Indre By (København)
Baron Wolman

Baron Wolman (født 25. juni 1937, død 2. november 2020) var en amerikansk fotograf og forfatter, som er mest kendt for sine arbejder sidst i 1960'erne for det amerikanske musikmagasin Rolling Stone, hvor han var ansat fra 1967 til 1970; her fotograferede han næsten alle de daværende musikere som senere opnåede legendestatus.

Wolman begyndte sin karriere i begyndelsen af 1960'erne da han var udstationeret som soldat i Vestberlin.

Efter ansættelsen på Rolling Stone, startede han modemagasinet  Rags, som fokuserede på gademode.

Wolman tilbragte i 1974 et år sammen med det amerikanske fodboldhold Oakland Raiders, med bogen Oakland Raiders: The Good Guys til følge.

Siden 2001 boede han i Santa Fe i New Mexico.

Bibliografi 
Udvalgte værker:
 The Rolling Stone Years af Baron Wolman (2011)
 Visions of Santa Fe: Photographers See the City Different af Baron Wolman (2005)
 Superspan: The Golden Gate Bridge af Tom Horton og Baron Wolman (1998)
 Not Fade Away: The Online World Remembers Jerry Garcia af David Gans, Richard McCaffrey, Baron Wolman og Jim Marshall (1995)
 The Golden Gate Bridge Postcard Book af Baron Wolman (1995)
 Classic Rock & Other Rollers/Photo Portfolio af Baron Wolman (1992)
 The Holy Land: Israel From the Air af Baron Wolman (1987)
 The Blimp Book af George Larson, George Hall og Baron Wolman (1977)
 Vans: A Book of Rolling Rooms af Baron Wolman (1976)
 American Denim: A New Folk Art af Peter Beagle og Baron Wolman (1975)
 Oakland Raiders: The Good Guys af Baron Wolman (1975)
 Profiles af Baron Wolman (1974)
 Festival! The Book of American Music Celebrations af Jerry Hopkins, Jim Marshall og Baron Wolman (1970)

Eksterne henvisninger og kilder 
 Baron Wolman's hjemmeside (engelsk)
 Jyllands-Posten den 21. januar 2014, Kultur, side 19

Fotografer fra USA
Christopher A. Sims

Christopher Albert Sims (født 21. oktober 1942) er en amerikansk økonometriker og makroøkonom. Han er professor i økonomi ved Princeton University og modtog sammen med Thomas Sargent Nobelprisen i økonomi i 2011 for deres "empiriske forskning om årsag og virkning i makroøkonomien".

Baggrund 

Sims tog en bachelorgrad i matematik ved Harvard University i 1963 og en Ph.D.-grad i økonomi sammesteds fra i 1968. Han har undervist ved Harvard, University of Minnesota, Yale og, siden 1969, Princeton. I 1995 var han formand for økonomsammenslutningen Econometric Society og i 2012 for den amerikanske økonomsammenslutning American Economic Association.

Forskning 

Sims har offentliggjort adskillige vigtige artikler inden for sine forskningsområder økonometri og makroøkonomisk teori og politik. Især er han kendt som en pioner i brugen af såkaldte vektorautoregressive modeller (ofte kaldet VAR-modeller) i empirisk makroøkonomi. VAR-modeller bruges til at undersøge samspillet mellem flere forskellige samtidige økonomiske variable, som formodes at kunne påvirke hinanden.

Sims er kendt for at være en klar modstander af hypotesen om rationelle forventninger i makroøkonomi, ligesom han er skeptisk over for de nyklassiske real business cycle-modeller. Dermed er han i modsætning til Thomas Sargent, som han delte Nobelprisen sammen med.

Selvom Sims' videnskabelige arbejde befinder sig på et avanceret teknisk niveau, forsøgte han at oversætte det til et mere hverdagsagtigt sprog i forbindelse med sin Nobel-forelæsning. Her forklarede Sims, at formålet var at skabe en teknik, der kan vurdere, hvilken retning kausaliteten går i forbindelse med centralbankers pengepolitik. Hans arbejde bekræftede teorierne fra monetarister som Milton Friedman om, at ændringer i pengemængden skaber inflation. Det viste imidlertid også, at kausaliteten går begge veje, sådan at ændringer i variable som rente og inflation også påvirker pengemængden.

Kilder

Eksterne henvisninger 

 Materiale om Christopher Sims på Nobelstiftelsens hjemmeside
 Christopher Sims' hjemmeside på Princeton University

Nobelprismodtagere i økonomi
Økonomer fra USA
Nobelprismodtagere fra USA
Faglitterære forfattere fra USA
Personer fra Washington D.C.
Ansatte ved Yale University
Ansatte ved Princeton University
Ansatte ved Harvard University
Sankt Wendel

Sankt Wendel er en by i det nordøstlige Saarland i Tyskland. Den ligger ved floden Blies 36 km norøst for Saarbrücken, hovedstaden i Saarland, og er opkaldt efter Sankt Wendelin af Trier.

Byer i Saarland